Enter The Matrix
ก่อนจะออก ฉันเข้ามายังไงก่อน..?

ผมพยายามคิดเรื่อง exit the matrix ของ @tendou อยู่พักใหญ่แล้ว ก็ยังนึกไม่ออกว่าเรามีประสบการณ์อะไรที่มันชัดเจนจริงๆ
แต่กลายเป็นไปตกผลึกเรื่องอื่นๆอีกเยอะแยะเต็มไปหมด ขอบคุณ @tendou การชวนคนคิดมันได้อะไรมากกว้างกว่าเรื่องที่เราพยามหาคำตอบอยู่เสมอ

ก่อนนี้ที่บ้านผมขายขนมกันหน้าบ้าน เป็นร้านเล็กๆที่ยอดขายพอประมาณแต่ไม่เคยเสียภาษี
ทั้งภาษีบุคคล ภาษีร้านค้า ภาษีป้าย ไม่ต้องพูดถึงว่าจะจด vat

สิ่งที่ผมเจอคือ ผมไม่สามารถซื้อสินทรัพย์อะไรได้เลย กู้แบงค์ไม่ได้ ทำบัตรเครดิตไม่ได้ มันเหมือนเราไม่มีตัวตน
เพิ่งเข้าใจว่าทำไมเลขบัตรประชาชน เค้าถึงเรียกว่า เลขประจำตัวผู้เสียภาษี ถ้าคุณไม่เสียภาษี คุณจะไม่มีตัวตน
ผมได้แต่คิดว่า ช่างมันวะ ซื้อสดมันให้หมด บ้านก็เช่าเอาแบบนี้แหละ แล้วเงินก้อนที่เราเก็บได้ก็ไว้ให้ลูกซื้อบ้านของเค้าเอง แล้วเค้าเองก็มีหน้าเก็บเงินเพื่อเป็นค่าบ้านของรุ่นหลานต่อไป

เงินเรา-ลูกใช้,เงินลูก-หลานใช้,เงินหลาน……ใช้ถ้าลูปเป็นแบบนี้ไปเรื่อยๆ ก็ไม่จำเป็นต้องใช้เงินแบงค์ ขอแค่รุ่นแรกเสียสละ
(เรื่องนี้ใครก็คิดได้ แล้วคุณก็เริ่มเก็บเงิน เริ่มลงทุน เริ่มรู้จักเงินเฟ้อ…. แล้วก็พบความจริง บันเทิง!!! )

ตอนนั้นทุกคนยังซื้อขายของด้วยเงินสดเป็นหลัก ยังไม่มีการโอนเงินเยอะแยะแบบทุกวันนี้ ผมก็ยังคิดว่าเราอยู่แบบนี้ต่อไปก็ยังได้
เราขยายสาขาโดยที่ไม่ใช้เงินแบงค์แม้แต่บาทเดียว เราไม่เคยขอเครดิตซัพพลายเออร์ ซักพักสรรพากรเริ่มเพ่งเล็ง คุณพ่อผมเริ่มจ่ายภาษี เป็นแบบร้านค้า เหมาจ่าย ปีนึงหลักพัน และแน่นอนเราก็คาดหวังการเติบโตอยู่ตลอด

ถ้าคุณเป็นผู้ประกอบการ สุดท้ายไม่ว่ายังไง คุณจะมาชนกับกำแพงที่ระบบได้วางไว้ ถ้าคุณจะข้ามมัน คุณต้องเข้ามาในระบบ
-ลูกน้องเริ่มถามหาสวัสดีการ ประกันสังคม วันลาหยุด ลาป่วย เค้าควรได้หยุดโดยที่ร้านยังจ่ายเงินให้เค้า
-ลูกน้องเริ่มsufferเรื่องเดียวกับเรา ไม่มีตัวตน ทำบัตรเครดิตไม่ได้ จะซื้อรถเครื่องคันเล็กๆยังลำบากเลย ไม่ต้องพูดถึงมีบ้าน
-เงินโอนเยอะขึ้นทุกวัน (ประมาณ5ปีมานี้ สัดส่วนเงินโอนเพิ่มจาก5%เป็น70% และไม่มีทีท่าว่าจะหยุด)
-ที่สำคัญมันกวนใจ ทุกครั้งที่มีรถตู้จอดหน้าร้าน ถือเอกสารนู่นนี่ลงมา มันใจคอไม่ดี ร้านเราอยู่ใกล้สรรพากรชลบุรีด้วย

ผมเริ่มมองเห็นแล้วว่าอยู่แบบนี้ต่อไปไม่ยั่งยืนแน่นอน เราทำทุกอย่างให้มันถูกต้องดีกว่า(ถูกต้องตามระบบเค้าอะเนอะ) อะไรต้องจ่ายก็จ่ายไป แล้วจะได้ตัดเรื่องกวนใจออกไปอีกเรื่อง มีสมาธิโฟกัสกับงานที่มันสำคัญดีกว่า

ผมจดบริษัท จดvat แล้วความบันเทิงก็บังเกิด!!!

แบบที่ @jingjo พูดในสมายาส้ม ep15 เลย
นี่มันระบบปัญญาอ่อนอะไรวะเนี๊ย ..!!!

- คุณมีหน้าที่รวบรวมรายรับและรายจ่ายเพื่อนำมาคำนวณภาษี และหลักฐานทุกอย่างต้องถูกต้องตามฟอร์มที่สรรพากรยอมรับ อันไหนผิดหรือไม่มี สรรพากรไม่คิดให้ WTF!!!! ผมเพิ่งเข้าใจว่าใบเสร็จคือเงินก็ตอนนั้นแหละ แล้วกระบวนการนี้ก็มีค่าใช้จ่าย!!แล้วก็ไม่น้อยด้วย (เหมือนเราบริการสรรพากรเพื่อที่จะได้จ่ายเงินให้สรรพากร ปัญญาอ่อนมั้ยล่ะ)

- ทันทีที่สินค้าคุณมีvat คุณจะเสียอำนาจการแข่งขันในตลาดทันที

- จะมีซัพพลายเออร์จำนวนนึงเลยที่ไม่อยากทำธุรกิจกับคุณ เค้ายังไม่อยากเค้าระบบ บางเจ้าจำกัดยอดการสั่ง บางเจ้าขอไม่ออกใบเสร็จให้ส่วนใหญ่ขอบวกvatเพิ่ม เราก็ต้องเลือกเจ้ามีvat เพียงเพราะได้ใบกำกับภาษี
        ก็เพิ่งเค้าใจคำว่า”มีภาษีกว่า”

- ถ้าคุณจะทำโปรดักส์ที่มีคุณภาพ คุณจำเป็นต้องใช้วัตถุดิบที่มีคุณภาพ ทำให้คุณเลือกซัพพลายเออร์ได้ไม่มาก ไม่ว่าเค้าจะขายราคาเท่าไหร่ ไม่มีvat ไม่ให้ใบเสร็จ คุณก็จำเป็นต้องซื้อเค้า แล้วก็รับภาระทางภาษีไปแทน (สินค้าเกษตรไม่มีvatนะ แล้วผมก็ใช้เป็นวัตถุดิบหลักซะด้วย)

- เช่นเดียวกับผู้ให้เช่าที่ดินและอาคารทั้งหลายแหล่ ทำเลสำคัญมาก ถ้าต้องตรงนี้คือต้องตรงนี้ ไม่ว่าเค้าจะไม่ยอมให้เราส่งเป็นรายจ่าย ให้เราเสียภาษีโรงเรือนให้ หรือให้เราเสียภาษีหัก ณ ที่จ่ายให้ เราก็ต้องเช่า (80%ของตลาดให้เช่าเป็นแบบนี้ ไม่แปลกใจที่ธุรกิจใหญ่หนีเข้าห้างหมด ความเลื่อมล้ำจะไม่เกิดได้ไง)

ผมว่าสิ่งหนึ่งที่สรรพากรเก่ง นอกจากการเรียกเก็บภาษีแล้ว คือการรวบรวมคนเข้าระบบ นอกจากคุณจะถูกบีบให้เค้าระบบแล้ว เค้าจะใช้คุณเป็นเครื่องมือในการบีบให้คนอื่นเข้าระบบด้วย
มีซัพพลายเออร์ผม2-3เจ้า ที่ยอมเข้าระบบ บางคนยอมจดบริษัทเลย เพื่อจะเป็นคู่ค้ากับเรา ยังไม่นับ เป๋าตัง พร้อมเพย์ โครงการกระตุ้นเศรษฐกิจต่างๆ นับถือยุทธศาสตร์เลย

- ลูกน้องคุณเริ่มใช้สิทธิเต็มที่ มองว่าลาป่วย ลากิจ วันหยุดราชการ เป็นสิทธิที่ต้องใช้ให้เต็มที่เริ่มพยายามหาช่องโหว่ที่จะให้ได้รับสิทธิ์สูงสุดจริงๆ ผมไม่ได้มีปัญหานะ แค่จะชี้ให้เห็นว่าก่อนหน้านั้น ไม่เคยมีใครมีความคิดแบบนี้

- ยังไม่นับงานเอกสารที่มากมายมหาศาล ยิ่งเป็นบริษัทยิ่งมากกว่าบุคคลธรรมดาอีกหลายเท่า แต่ละเทศบาล แต่ละองค์กร เรียกเอกสารไม่เหมือนกัน บางทีทำเรื่องเดียวกันแต่ไปคนละโต๊ะ ขอเอกสารไม่เหมือนกันอีก ใบอนุญาตต่างๆที่บังคับให้มี ก็เปิดโอกาสให้เจ้าหน้าที่มีการเรียกเก็บค่าอำนวยความสะดวกได้อีก  มันจะกินเวลาและกวนใจคุณมาก สุดท้ายคุณต้องหาคนมาทำเรื่องนี้แทน ก็เป็นค่าใช้จ่ายอีก

แต่ก็ตามระบบครับ ทุกวันนี้พนักงานผมเกือบทุกคน มีมอเตอร์ไซค์ บัตรเครดิต บางคนมีบ้านเลย
ไม่รู้ที่ผมทำมาทั้งหมดถูกต้องไหม แต่บอกได้เลยว่า ตามเกมส์เค้าหมด
- กระตุ้นให้คนเป็นพวกบริโภคนิยม
- บีบให้คนต้องใช้เงินแบงค์
- บีบให้คนต้องทำงานในองค์กรที่อยู่ในระบบ
- บีบให้ผู้ประกอบการที่อยากโตต่อ ต้องเข้าระบบ เพื่อadvantageด้านความมั่นคงของลูกน้อง และต้นทุนทางการเงินที่ถูกลง
- ให้ผู้ประกอบการบีบคู่ค้ากันเองให้เข้ามาในระบบ

ถ้าจะไม่อยู่ในระบบ ใช้เก็บเงินเอาก็ต้องสู้กับเงินเฟ้อ หรือจะเอาไปลงทุน ก็เท่ากับทำงานสองรอบ แถมต้องไปสร้างPOWด้านการลงทุนอีก จะต้องเจอบทเรียนราคาถูกแพงอีกเท่าไหร่ไม่รู้

มันเหมือนกับเราอยู่ในกระแสน้ำเชี่ยว ที่กำลังจะพาเรายังน้ำตกสูง เผอิญมีเรือลอยผ่านมา เราตัดสินใจขึ้นเรือแล้วพบว่า เรือแม่งเสือกมีรูรั่วอยู่ อย่างใหญ่ เราคงไม่มีทางเลือกมากนัก ต้องทั้งรีบพายหนีกระแสน้ำ แล้วอีกมือก็ต้องรีบวิดน้ำออก อย่างเก่งคือเรืออยู่กับที่แล้วก็ไม่จม จนกว่าเราจะหมดแรง

คือรู้แหละว่าถูกหลอกอยู่ แต่มันหนีไม่ได้

จนกระทั่งวันนึงมีผู้ชายใส่แว่นเสียงหน้าฟัง บอกเราว่ามันมีกล่องเครื่องมืออยู่ในเรือนะมันเรียกว่าบิทคอย เอาไปซ่อมเรือได้ แต่แม้คุณจะซ่อมเรือได้แล้วคุณยังต้องพยามพายต่อไปนะ

เราเองก็ไม่รู้หรอกว่าจะเร็วพอไปถึงฝั่งมั้ย ก็ได้แต่หวังว่า จะมีแรงพอที่จะพายไปเรื่อยๆจนความแรงน้ำมันจะหมดไปหรือไม่ก็จนกว่าน้ำจะแห้งไปเอง

ขอบคุณที่บนเรือมีyoutube 55555

#Matrix #EscapeTheMatrix #ExitTheMatrix
#ThaiNostrich #Siamstr https://image.nostr.build/293177af4bfe07257850adc6b61cc37c453888528e22eca7d5974a1f19c34d9c.jpg


สุดยอด ทำให้เข้าใจและเห็นภาพมากครับ


โอ้โห ระบบนี้มันบัดซบและอีรุงตุงนังจนคนหนีรอดยากจริง ๆ ครับ ขอบคุณที่แชร์เรื่องราวให้ฟังนะครับพี่ป้ำ โน้ตนี้ล้ำค่าโคตร ๆ 🔥


From: nostr:npub15nnvgfzzeswve6xzmgzwtlm6vymg636eyk5hztnj924snr9hw80sja4ngw


📌กราบ ประสบการณ์นี้ล้ำค่ามาก ขอปักหมุดเก็บไว้อ่านทีหลังนะครับ

ปกติงานผมจะลงไประยองปีละครั้ง มีโอกาสจะแวะไป อุดหนุนที่ร้านนะครับ 💕

nostr:note1l9rhm4jgmve3vmckxd70a5arnc2fhnyzsj8ku8pfthx9sf39msuqys4l37


From: nostr:npub1p0glyrz85nu86gevlhrsg9t3pg5uhrhq3sgwjmy8mzq0k09m30pq2jv9kv


ด้วยความยินดีครับ 😍😍😍


From: nostr:npub1cgacw2yrqu7v222sq3q92sw8kc80gpftd620c65ynvx964dj6ras5dgp4s


เขียนโคตรดีเลยครับพี่ ผมก็ทำธุรกิจส่วนตัว โคตรเข้าใจจังหวะเริ่มจดบริษัท หัวอย่างปวด แล้วไอเรื่องที่ต้องจ้างคนมาทำให้ คนจะเก่งมันต้องรู้ทุกเรื่อง ไม่ใช่ทุกเรื่องที่ควรรู้ แต่เป็นทุกทางที่จะรอดในเกมนี้ ถึงแม้จะรอดแบบเลือดเหลือ 10% ก็ตาม


ขอบคุณสำหรับบทความดีๆนะครับ ผมเองก็มีไอเดียอะไรบางอย่างที่อยากจะเอามาทำเป็นธุรกิจ แต่พอเจอกฎหมายก็รู้สึกว่าทำให้ชีวิตยุ่งยากขึ้นเยอะเลย


ใช่เลยครับ ผมมองว่ากระบวนการปัญญาอ่อนพวกเนี่ยเป็นตัวการในการชะลอเศรษฐกิจเลย แทนที่เราจะได้ไปทำเรื่องที่ควรทำกลับต้องมาเสียเวลากับอะไรแบบนี้ หรือถ้าไม่อยากเสียเวลาของเรา ก็ต้องใช้เงินซื้อเวลาของคนอื่นมาทำให้


อย่างเพิ่งเข้าใจผมผิดนะครับ ที่ผมบ่นๆไปแค่อัดอั้น
แต่จริงๆแล้วผมเชียร์ให้ทำในสิ่งที่ต้องทำแม้ว่ามันจะวุ่นวายยุ่งยากแค่ไหนก็ตามครับ

ถ้ามันควรทำก็ทำไปเลยครับ
เราอยู่ในเกมส์ของเค้าไปแล้ว ก็เล่นให้มันอยู่ได้ครับ ไม่ชนะหรอก แต่ห้ามแพ้


การเขียนของพี่มันไม่ธรรมดาละครับ ชอบๆชื่นชมครับ^^


หรือว่ากุจะเลิกขายขนม แล้วมาทางดีวะ


ต้องจัดคู่กันไปแล้นพี่ ปริ้นรวมๆเก็บไว้ผมว่า ทำหนังสือได้เลยนะ ^^


ครับ แน่นอนผมก็ไม่อยากติดคุก 🤣


ถ้าไม่จด ธุรกิจก็โตไม่ได้ แถมขายไป เสียวไป
พอจด ถ้าไม่แน่จริงก็ลำบากอีก ค่านู้นนี่นั้น หยุบหยับไปหมด


พึ่งได้มีเวลาว่างมาอ่าน นับถือพี่จริงๆ ครับ ผมก็ฝันอยากทำธุรกิจอยู่เหมือนกันแต่สิ่งที่มันมาขวางในความคิดผมอยู่เสมอเลย คือ กฎหมายกับภาษีต่างๆ ยังไม่นับภาระหน้าที่ที่ต้องรับผิดชอบต่างๆ นาๆ ในตัวธุรกิจ กลายเป็นบางครั้งแค่คิดในหัวผมก็ท้อแล้วครับ แต่ถึงท้อผมก็ยังฝันอยากทำมันอยู่บ่อยๆ อ่านบทความพี่แล้วได้กำลังใจขึ้นมาเลยครับ ขอบคุณพี่จริงๆครับ


ขอบคุณความรู้ดีๆครับพี่


ชอบครับ เขียนบ่อยๆจะคอยติดตามครับ

ชอบครับ เขียนบ่อยๆจะคอยติดตามครับ


ขอบคุณสำหรับบทความดีๆครับ เขียนดีมากเลย อ่านแล้วได้ความรู้แล้วก็เห็นภาพสิ่งที่คนทำธุรกิจต้องเจอจากระบบแบบนี้


เขียนได้เห็นภาพมากเลยค่ะ


ทุกวันนี้ ผมต่อเรือทุกๆวัน ถึงแม้ว่าเรือมันจะมีรูรั่วก้ค่อยๆอุดรูเรือแล้วทำให้ลำใหญ่ขึ้นเรื่อยๆครับ ระบบมันแบบไม่เอื้อให้คนทำถูกต้องได้ประโยชน์อ่าครับ แต่ถ้ามาคิดอีกที ทำใมต้องเสียภาษีกัน ถ้ารัฐพิมเงินเองได้ จะมาเก็บภาษีทำใม ฮือๆ


ความจริงอันน่าเศร้า ระบบภาษีมันเลวจริงๆ

แต่สุดท้ายแล้ว ชีวิตต้องดำเนินต่อไป
ผมก็ได้แต่ทำใจยอมรับมันอะคับ